జమ్ము: ఉత్తర కశ్మీర్లోని బండిపొరా జిల్లాలో ఆదివారం జరిగిన భారీ ఎన్కౌంటర్లో ఆరుగురు లష్కరే తాయిబా (ఎల్ఈటీ) ఉగ్రవాదులు హతమయ్యారు. చనిపోయిన ఉగ్రవాదులు వీరేనంటూ పలు చానళ్లలో ఫొటోలు చూపించారు. అందులోని ఓ ఫొటో చూసిన ఓ యువకుడు షాక్ తిన్నాడు. తాను బతికే ఉన్నా.. తాను ఉగ్రవాదినని, ఎన్కౌంటర్లో మరణించానని ఎలక్ట్రానిక్, ప్రింట్ మీడియాలో రావడం చూసి నివ్వెరపోయాడు. దీంతో పోలీసులను ఆశ్రయించి ఉగ్రవాదిగా చూపిన ఫొటో తనదేనని, తన ఫొటోను ఫేస్బుక్ నుంచి డౌన్లోడ్ చేసి వాడుకున్నారని ఫిర్యాదు చేశాడు. ఈ కుట్రపై దర్యాప్తు జరిపించాలని డిమాండ్ చేశాడు.కటి కా తలాబ్ ప్రాంతానికి చెందిన అబ్దుల్ మజీద్కు భార్య, ఇద్దరు పిల్లలు ఉన్నారు. కబాబ్లు అమ్ముకుని జీవిస్తున్నాడు. ఆదివారం జరిగిన ఎన్కౌంటర్లో మరణించిన వారి ఫొటోలో మజీద్ ఫొటోను కూడా కలిపేశారు. దీంతో షాక్ తిన్న మజీద్ మాట్లాడుతూ తాను ఉగ్రవాదిని కానని, తన ఫొటో ఎలా వాడుకుంటారని నిలదీశాడు. ఇది ముమ్మాటికీ మీడియా అత్యుత్సాహం, నిర్లక్ష్యమేనని ఆరోపించాడు. ఇందులో ప్రభుత్వ అధికారుల తప్పు కూడా ఉందని అన్నాడు. ఈ విషయమై పోలీసులకు ఫిర్యాదు చేసినట్టు వివరించాడు. పొడవాటి గడ్డం, ఆఫ్గాన్ టోపీ పెట్టుకున్న మజీద్ ఫొటోను పలు దినపత్రికలు మొదటి పేజీలో అలియాస్ అబు జర్గామ్గా పేర్కొంటూ ప్రముఖంగా ప్రచురించాయి. ఫొటోలో, ఎలక్ట్రానిక్ మీడియాలో తన ఫొటోను చూసిన స్నేహితులు ఫోన్ చేసి చెప్పడంతో విషయం తెలిసిందన్నాడు. ఎటువంటి ఆధారాలు లేకుండా తన ఫొటోలను మీడియా వాడుకుందని, తన పరువును గంగలో కలిపేసిందని మజీద్ వాపోయాడు.
jammu: uttara kashmeerloni bandipora jillaalo aadivaaram jarigina bhari encounterlo aaruguru lashkare tayiba (elaeety) ugravaadulu hatamayyaru. chanipoyina ugravaadulu veerenantu palu chaanallalo photolu chuupimchaaru. andulooni oo foto chusina oo yuvakudu shak tinnadu. taanu batike unna.. taanu ugravaadinani, encounterlo maraninchaanani electronic, print medialo ravadam chusi nivverapoyaadu. deentho poliisulanu aasrayinchi ugravaadigaa chuupina foto tanadenani, tana photonu fasebook nunchi downlod chesi vaadukunnaarani firyaadu cheshaadu. ee kutrapai daryaaptu jaripinchaalani demand cheshaadu.kati kaa talab praantaaniki chendina abdul majeedku bharya, iddaru pillalu unnaaru. kabaablu ammukuni jeevistunnadu. aadivaaram jarigina encounterlo maraninchina vaari photolo majeed photonu kuudaa kalipesaru. deentho shak tinna majeed maatlaadutuu taanu ugravaadini kaanani, tana foto ela vaadukuntaarani niladeesaadu. idhi mummatiki media atyutsaaham, nirlakshyamenani aaropinchaadu. indulo prabhutva adhikaarula tappu kuudaa undani annadu. ee vishayamai polisulaku firyaadu chesinattu vivarinchaadu. podavati gaddam, afghan topy pettukunna majeed photonu palu dinapatrikalu modati paejeelo alias abu jargamga perkontu pramukhamgaa prachurinchaayi. photolo, electronic medialo tana photonu chusina snehitulu fon chesi cheppadamtho vishayam telisindannadu. etuvanti aadhaaraalu lekunda tana photolanu media vaadukundani, tana paruvunu gangalo kalipesindani majeed vaapoyaadu.